Repulsion
Repulsion () je britanski crno-bijeli igrani film snimljen 1965. godine u režiji Romana Polanskog, poznat kao jedno od najuticajnijih ostvarenja horor žanra, odnosno u filmografiji Polanskog.

Protagonistica, čiji lik tumači Catherine Denevue, je privlačna, ali povučena belgijska manikirka koja zajedno sa sestrom (čiji lik tumači Yvonne Furneaux) živi u Londonu. Radnja prikazuje kako je sestra tokom vikenda ostavi samu u stanu, a nakon čega počne doživljavati halucinacije, napade panike i tonuti u potpuno duševno rastrojstvo koje će je potaći da počini nekoliko ubistava.

Polanskom je Repulsion bio prvi film snimljen nakon dolaska na Zapad. Snimio ga je sa izuzetno niskim budžetom, a, prema vlastitim riječima glavni motiv mu je bio pribaviti financijska sredstva za svoj sljedeći film, crnu komediju Cul-de-sac za koju je držao da teže može privući producente. Repulsion je, međutim, doživio izuzetan komercijalni uspjeh, ali i brojne pohvale od kritike, uključujući nagradu FIPRESCI na berlinskom Festivalu. Zahvaljujući njemu je Denevue potvrdila status međunarodne glumačke zvijezde. Film je izazvao veliku pažnju kritičara i kao jedno od rijetkih žanrovskih ostvarenja koje je izbjegavala fantastične i nadnaravne motive, odnosno gdje je ubica bila žena; među njima je dan-danas predmet analiza i rasprava o motivima ubistava odnosno o tome da li i na koji način istražuje temu veze seksualnog zlostavljanja sa duševnim bolestima i nasiljem. Zbog sličnosti teme i mjesta radnje se često naziva prvim dijelom tzv. "stanarske trilogije" Polanskog, koju će kasnije činiti Rosemarina beba i Stanar.

Repulsion je imao uticaj na brojne kasnije filmaše, među kojima se najviše ističe Darren Aronofsky sa svojim filmom Crni labud iz 2010. godine.

Uloge
 Catherine Deneuve ... Carole/Carol Ledoux
 Yvonne Furneaux ... Hélène/Helen Ledoux
 Ian Hendry ... Michael
 John Fraser ... Colin
 Patrick Wymark ... Stanodavac
 Valerie Taylor ... Madame Denise
 James Villiers ... John
 Helen Fraser ... Bridget
 Hugh Futcher ... Reggie
 Mike Pratt ... Workman
 Renée Houston ... Miss Balch
 Monica Merlin ... Mrs. Rendlesham
 Imogen Graham ... Manikerka

Izvori

Vanjske veze
 
 
 
 Repulsion at the Criterion Collection

Britanski filmovi
Dramski filmovi
Horor filmovi
Triler filmovi
Nezavisni filmovi
Authority control 2